**Смерці глядзелі ў вочы**

**З успамінаў Р.Х. Ткачова, былога члена Чэрыкаўскай падпольнай арганізацыі**

У верасні 1941 г. я атрымаў раненне пад Кіевам. Вярнуўся да сваёй маткі ў в. Вудагу. Фронт адкаціўся далёка на ўсход. У раёне гаспадарылі немцы. Перала мной паўстала пытанне: што рабіць? Не мог я сядзець скоаўшы рукі і чакаць часу вызвалення роднай зямлі.

У вёсцы пражывала настаўніца Дударава Валянціна Міронаўна. Вырашыў параіцца з ёй. Думаў, можа яна падскажа. Не раз я вёў з ёю размову аб тым, што трэба было б устанавіць сувязь з падполлем ці партызанамі, што нельга ў такі цяжкі для краіны час не ўдзельнічаць у барацьбе з фашызмам.

І я не памыліўся. Аднойчы, гэта было ў сакавіку 1942 г., Дударава паведаміла, што разам з ёю я павінен з’явіцца ў Чэрыкаў, каб сустрэцца з адным чалавекам. Як аказалася, гэтым чалавекам быў Іван Піліпавіч Дзенісенка. Моцеае ўражанне выклікаў ён у мяне. Іван Піліпавіч прапанаваў мне пайсці працаваць у Чэрыкаўскую паліцыю. Спачатку я адмаўляўся – як, маўляў, на мяне паглядзяць людзі. Тады Дзенісенка спакойна, але ўпэўнена сказаў, што выконваць трэба тую работу, якая прынясе больш крысці Радзіме.

Я згадзіўся. Пайшоў памочнікам пісара Глінскай воласці. Іван Піліпавіч Папярэдзіў, што бургамістр і начальнік паліцыі здраднікі, а сакратар Дружанкоў Іван Еўдакімавіч – наш чалавек, што сувязь я буду падтрымліваць з ім толькі праз Дудараву. Ён параіў падабраць надзейных людзей. Для пачатку паралізаваць дзейнасць Глінскай паліцыі, распаўсюджваць зводкі Саўінфармбюро. Так я стаў членам падпольнай арганізацыі, якой кіраваў І.П. Дзенісенка.

Пры наступных сустрэчах Дзенісенка ставіў перад нашай Глінскай антыфашыстскай групай новыя задачы.

Мы займаліся не толькі агітацыйнай работай, але і дыверсіямі. Знішчылі сенасклад, падпалілі дом, дзе размяшчалася канцылярыя валаснога бургамістра і начальніка паліцыі. На пажары згарэлі спіскі моладзі, якая падлягала адпраўцы ў Германію, падазроных асоб і іншыя дакументы. Напярэдадні пажару я вынес многа чыстых бланкаў, якія затым былі выкарыстаны падпольшчыкамі і партызанамі, сакрэтную дакументацыю бургамістра.

Аднак становішча абвастрылася. За намі пільна сачылі. СД і жандармерыя праводзілі начныя аблавы, амаль кожны дзень на світанні за рэчкай Вудагай чуліся аўтаматныя чэргі. Там расстрэльвалі савецкіх людзей.

Мы не збіраліся ісці ў лес. Пайсці – значыць асудзіць многіх сваіх сяброў на расстрэл і канцлагер.

Падпольшчыкі без патрэбы не рызыкавалі. Але ў арганізацыю праніклі правакатары. Пачаліся арышты. Сярод іншых арыштавалі і мяне, а таксама Валянціну Міронаўну Дудараву. Пачалося следства. Знайшліся баязліўцы і здраднікі. Аказаўся здраднікам і начальнік раённай паліцыі Цемераў, які падтрымліваў сувязь з падполлем. Яго арыштавалі разам з намі. У час следства мне арганізавалі з ім вочную стаўку, дзе Цемераў выдаў сябе канчаткова. Ён запэўніў фашыстаў, што я ўзначальваю Глінскую падпольную групу. Затым гітлераўцы арганізавалі Цемераву ўцёкі. Хацелі ўкараніць свайго чалавека ў рады партызан.

Я знаходзіўся ў камеры смяротнікаў, але з дапамогай падпольшчыкаў мне ўдалося ўцячы. У хуткім часе я выкрыў здрадніка. Баючыся помсты, Цемераў не пайшоў да мясцовых партызан, а далучыўся да 13 –га атрада С.В. Грышына. Тут здраднік і атрымаў па заслугах.

Рана фашысты святкавалі перамогу. Урон падполлю яны нанеслі значны, але ліквідаваць яго ім не ўдалося. У раёне былі створаны новыя патрыятычныя групы, якія працягвалі барацьбу з нямецка – фашыстскімі захопнікамі.